इस संसार में एक ही ऐसा तत्व है जो अमर है, शाश्वत है और कभी न बदलने वाला है, वह तत्व हमारी आत्मा है। हमारी आत्मा संसार में व्याप्त परमात्मा का अंश है। जो व्यक्ति सांसारिकता छोड़कर अपनी आत्मा के दिव्य गुणों की अभिवृद्धि में लग जाता है, उसे आंतरिक संतोष, प्रेम, आनन्द एवं उल्लास प्राप्त होता है। उसकी दैवी सम्पदाएँ उत्तरोत्तर विकसित होती रहती हैं और उसके कुसंस्कार- ईष्र्या, तृष्णा, द्रोह, लोभ, भय तथा वासनाएँ नष्ट हो जाती हैं।